Na osnovu člana 32. Pravila Javne ustanove Zavod za zaštitu i korištenje kulturno-historijskog i prirodnog naslijeđa Tuzlanskog kantona br. 16/14 od 23.01.2014. godine, odredbi Pravilnika o radu br. 01/04-92/22 od 04.04.2022. godine, člana 17. Pravilnika o unutrašnjoj organizaciji Javne ustanove Zavod za zaštitu i korištenje kulturno-historijskog i prirodnog naslijeđa Tuzlanskog kantona br: 193/16 od 15.07.2016. godine; 01/04-52/20 od 14.02.2020. godine; 01/04-339/20 od 21.12.2020. godine i broj 01/04-181/22 od 20.06.2022. godine, člana 6. i 7. Uredbe o postupku prijema u radni odnos u javnom sektoru u Tuzlanskom kantonu („Službene novine Tuzlanskog kantona“, br. 04/19, 04/20, 11/20 i 05/21), Odluke Upravnog odbora JU Zavod za zaštitu i korištenje kulturno-historijskog i prirodnog naslijeđa Tuzlanskog kantona o raspisivanju javnog oglasa broj: 01/04-52/24 od 20.02.2024. godine, Odluke Vlade Tuzlanskog kantona o davanju saglasnosti za prijem zaposlenika broj: 02/1-30-3793-2/24 od 16.04.2024. godine, JU Zavod za zaštitu i korištenje kulturno-historijskog i prirodnog naslijeđa Tuzlanskog kantona raspisuje:

**JAVNI OGLAS**

**za prijem radnika u radni odnos na neodređeno vrijeme**

**Stručni saradnik za arheološko naslijeđe – 1 (jedan) izvršilac**

**Opis poslova:**

* vodi potrebne evidencije o arheološkim zonama i lokalitetima,
* prikuplja i kompletira dokumentaciju o istraživanju, pročavanju i valorizaciji arheoloških nalazišta i dobara,
* izrađuje ili učestvuje u izradi elaborata, analiza i drugih materijala o arheloškim lokalitetima u okviru programa rada Zavoda,
* vrši stručni uvid u arheološke lokalitete i predlaže odgovarajuće mjere za njihovu zaštitu,
* vrši stručni nadzor nad konzervatoskim i restauratorskim radovima,
* sarađuje sa naučnim institucijama i odgovarajućim organizacijama iz oblasti kulture radi utvrđivanja arheoloških dobara i predlaže mjere njihove zaštite i korištenja,
* vrši rekognosciranje terena i predlaže mjere i način korištenja arheoloških lokaliteta,
* radi na publikovanju postignutih rezultata u oblasti arheološkog naslijeđa,
* radi na utvrđivanju stepena oštećenosti arheoloških lokaliteta i daje prijedloge za preduzimanje odgovarajućih mjera za njihovu zaštitu,
* prati naučna dostignuća iz oblasti arheologije i spomenika kulture, učestvuje u radu stručnih savjetovanja i simpozija i stečena iskustva primjenjuje u praksi,
* učestvuje u radu stručnih komisija i drugih radnih tijela koja se obrazuju u Zavodu,
* učestvuje u organizovanju predavanja, izložbi i drugih oblika kulturno-obrazovne djelatnosti, agitacije i propagande,
* radi na kontroli racionalnog korištenja dobara kulturno-historijskog i prirodnog naslijeđa,
* pruža stručnu pomoć imaocima zaštićenih kulturno-historijskih objekata,
* po nalogu direktora Zavoda obavlja i druge poslova i radne zadatke u vezi sa istraživanjem, valorizacijom, zaštitom i korištenjem kulturno-historijskog i prirodnog naslijeđa koji su utvrđeni Zakonom, Pravilima, planovima i programima rada Zavoda,
* za svoj rad odgovoran je direktoru Zavoda.

**OPĆI USLOVI:**

* Da je državljanin Bosne i Hercegovine;
* Da je punoljetan;
* Da ima opću zdravstvenu sposobnost za obavljanje poslova radnog mjesta;
* Da ima vrstu i stepen školske spreme potrebnu za obavljanje poslova radnog mjesta prema Pravilniku o unutrašnjoj organizaciji JU Zavod za zaštitu i korištenje kulturno-historijskog i prirodnog naslijeđa Tuzlanskog kantona;
* Da u posljednje tri godine od dana objavljivanja Javnog oglasa nije otpuštan iz organa državne službe kao rezultat disciplinske kazne na bilo kojem nivou vlasti u Federaciji, odnosno BiH;
* Da nije obuhvaćen odredbama člana IX.1 Ustava BiH.

 **POSEBNI USLOVI:**

* Poslove stručnog saradnika za arheološko naslijeđe može obavljati lice koje je završilo Filozofski fakultet – studij arheologija;
* Stepen stručne spreme: sedmi (VII) stepen, odnosno visoko obrazovanje prvog, drugog ili trećeg ciklusa bolonjskog sistema studiranja sa najmanje 240 ECTS bodova;
* Radno iskustvo u struci: jedna (1) godina,
* Dodatne stručne reference
* Broj izvršilaca: jedan (1).

**Uz uredno popunjen PRIJAVNI OBRAZAC kandidati trebaju da dostave slijedeću dokumentaciju:**

* Uvjerenje o državljanstvu (ne starije od 6 mjeseci),
* Izvod iz matične knjige rođenih,
* Diploma(e) o završenoj stručnoj spremi i dodatak diplomi
* Potvrda o radnom iskustvu u struci,
* Ovjerena izjava kandidata da u posljednje tri godine od dana objavljivanja Javnog oglasa nije otpuštan iz organa državne službe kao rezultat disciplinske kazne na bilo kojem nivou vlasti u FBiH, odnosno BiH,
* Ovjerena izjava kandidata da nije obuhvaćen odredbom člana IX. tačka 1. Ustava BiH.
* Dokaz o pripadnosti kategoriji branitelja ili člana porodice branitelja.
* Dokaz o dodatnim stručnim referencama: kopija naslovnice i sadržaja stručnog/naučnog časopisa u kojem je objavljen rad, odnosno kopija naslovnice i sadržaja objavljene knjige.

**NAPOMENA:** PRIJAVNI OBRAZAC je sastavni dio Uredbe o postupku prijema u radni odnos u javnom sektoru u Tuzlanskom kantonu („Službene novine Tuzlanskog kantona“, br. 04/19, 04/20, 11/20 i 05/21).

Sa kandidatima čije prijave i dokumenti budu dostavljeni u skladu sa općim i posebnim uslovima obavit će se intervju.

**Dokumenti priloženi uz prijavu moraju biti orginali ili ovjerene kopije.**

**Javni oglas ostaje otvoren 8 (osam) dana od dana posljednjeg objavljivanja.**

**Prijavu sa dokazima o ispunjenim uslovima iz Javnog oglasa dostaviti lično ili preporučeno na adresu JU Zavod za zaštitu i korištenje kulturno-historijskog i prirodnog naslijeđa Tuzlanskog kantona ul. Muftije efendije Kurta bb 75 000 Tuzla, sa naznakom „PRIJAVA NA JAVNI OGLAS - NE OTVARAJ“**

**NAPOMENA: Kandidat koji bude primljen u radni odnos putem ovog Javnog oglasa dužan je dostaviti ljekarsko uvjerenje i uvjerenje o nevođenju krivičnog postupka.**

**Nepotpune i neblagovremene prijave neće se uzeti u razmatranje.**

**D I R E K T O R**

 Mensur Smajlović